Θέμα: Modern Greek Language (Secondary School)
Ερώτηση: Ο Παγκόσμιος Οργανισμός Υγείας τοποθετείται για την Οδική Ασφάλεια. Με αφορμή την 4η Παγκόσμια Εβδομάδα Ασφάλειας για οδηγούς και πεζούς, ο Παγκόσμιος Οργανισμός Υγείας (Π.Ο.Υ.) ανακοίνωσε σε ειδικές εκδηλώσεις, μία εκ των οποίων έγινε και στη χώρα μας, τη θέση του αναφορικά με αυτό το ανησυχητικό, σε όλον τον κόσμο, ζήτημα. Θέμα της εβδομάδας ήταν η ταχύτητα και οι ενέργειες που πρέπει να γίνουν, ώστε να μειωθούν οι θάνατοι και οι τραυματισμοί. Σύμφωνα με τον Π.Ο.Υ., οι χώρες που έχουν πετύχει μείωση των θανάτων έχουν κάνει μια σειρά από συγκεκριμένες ενέργειες. Αυτές οι ενέργειες είναι κατασκευή ή βελτίωση δρόμων που μειώνουν την κίνηση, κυρίως αποφεύγοντας στενούς δρόμους και επικίνδυνες στροφές. Επίσης, η επιβολή ορίων ταχύτητας ανάλογα με τον κάθε δρόμο, η ύπαρξη στην αγορά αυτοκινήτων με ηλεκτρονικά συστήματα ασφαλείας, καθώς και η ενημέρωση και ευαισθητοποίηση του κοινού για τους κινδύνους που προκύπτουν από την επικίνδυνη οδήγηση εξαιτίας της κατανάλωσης αλκοόλ και της υπερβολικής ταχύτητας στους δρόμους. Ιδιαίτερο ενδιαφέρον παρουσιάζουν και τα στοιχεία που παρουσίασε ο Π.Ο.Υ. σχετικά με το θέμα. Όπως αναφέρεται: - 40-50% των οδηγών ξεπερνούν το όριο ταχύτητας. Σύμφωνα με τις έρευνες, στην υπερβολική ταχύτητα οφείλονται το 1/3 των θανάτων σε πλούσιες χώρες και σχεδόν οι μισοί θάνατοι στις χώρες με μεσαία ή χαμηλά εισοδήματα. - Ακόμη, όσο μεγαλύτερη είναι η ταχύτητα του αυτοκινήτου, τόσο αυξάνονται οι πιθανότητες τραυματισμού ή θανάτου για τους πεζούς. Τα παραπάνω είναι μόνο μερικά συμπεράσματα και προτεινόμενες ενέργειες - και μάλιστα σχετικά εύκολες - που αφορούν στην ταχύτητα κατά την κίνηση στους δρόμους. Φυσικά, αποτελούν μόνο τα πρώτα βήματα στην προσπάθεια για εκμηδενισμό των θανάτων και των σοβαρών τραυματισμών από τροχαία ατυχήματα στους δρόμους του πλανήτη. Ανακτήθηκε από https://www.iaveris.gr/safety-first/216-who-on-road-safety-week (στις 27/12/2020) Με βάση το παραπάνω κείμενο, σύμφωνα με τα στοιχεία του Π.Ο.Υ.
Επιλογές:
το ένα τρίτο των οδηγών στις πλούσιες χώρες σκοτώνεται σε τροχαία
περίπου οι μισοί οδηγοί στις φτωχές χώρες τηρούν το όριο ταχύτητας
περίπου οι μισοί οδηγοί παγκοσμίως τρέχουν περισσότερο από όσο επιτρέπεται
Σωστή απάντηση (αριθμός επιλογής, από 0): 2